**projektas**



**RIETAVO SAVIVALDYBĖS TARYBA**

**SPRENDIMAS**

**DĖL MOKSLO METŲ PRADŽIOS IR TRUKMĖS RIETAVO MYKOLO KLEOPO OGINSKIO MENO MOKYKLOJE NUSTATYMO**

2018 m. gegužės 24 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 43 straipsnio 6 punktu, ir atsižvelgdama į Švietimo, kultūros ir sporto komiteto siūlymą, Rietavo savivaldybės taryba n u s p r e n d ž i a:

1. Nustatyti Rietavo Mykolo Kleopo Oginskio meno mokykloje 2018-2019 mokslo metų pradžią – 2018 m. rugsėjo 3 d., pabaigą – 2019 m. birželio 7 d.

2. Mokykla dirba penkias dienas per savaitę.

3. Nuo birželio 10 d. iki birželio 14 d. vyks pasiruošimas 2019 m. Vakarų Lietuvos krašto dainų šventei Klaipėdoje, tarptautiniams, respublikiniams festivaliams, dailės projektams, kultūrinė, pažintinė, praktinė ir koncertinė veikla.

4. Moksleivių rudens, žiemos ir pavasario atostogos derinamos su atostogomis bendrojo ugdymo mokyklose.

5. Pripažinti netekusiu galios Rietavo savivaldybės tarybos 2017 m. liepos 13 d. sprendimą Nr. T1-139 „Dėl mokslo metų pradžios ir trukmės nustatymo Rietavo Mykolo Kleopo Oginskio meno mokykloje“.

Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras

**RIETAVO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS PRIE SPRENDIMO**

**„DĖL MOKSLO METŲ PRADŽIOS IR TRUKMĖS RIETAVO MYKOLO KLEOPO MENO MOKYKLOJE NUSTATYMO“ PROJEKTO**

2018-05-11 Nr.

Rietavas

**1. Sprendimo projekto esmė.**

Mokslo metų pradžią ir trukmę savivaldybių neformaliojo švietimo mokykloje nustato savininko teises ir pareigas įgyvendinanti institucija.

**2. Kuo vadovaujantis parengtas sprendimo projektas.**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 43 straipsnio 6 punktu.

**3. Tikslai ir uždaviniai.**

Užtikrinti mokyklos ugdymo proceso organizavimą.

**4. Laukiami rezultatai.**

Sklandi mokyklos veikla, vadovaujantis mokyklos ugdymo procesą reglamentuojančiais dokumentais.

**5. Kas inicijavo sprendimo projekto rengimą.**

Sprendimo projekto rengimą inicijavo Rietavo Mykolo Kleopo Oginskio meno mokykla ir Švietimo, kultūros ir sporto skyrius.

**6. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

**8. Lėšų poreikis sprendimo įgyvendinimui.**

Nereikia.

**9. Antikorupcinis vertinimas.**

Šis sprendimas antikorupciniu požiūriu nevertinamas.

Švietimo, kultūros ir sporto skyriaus vyr. specialistė Jolanta Grevienė